ཁྱོད་དང་དོན་གྲུབ་རྒྱལ་གཉིས་ཀྱིས་གཉེན་སྒྲིག་ཡི་གེ་བླངས་མེད་པར་མ་ཟད་ཁྲིམས་བཀོད་གཉེན་སྒྲིག་གི་ལོ་ཚོད་ལའང་སླེབས་མེད།རང་རྒྱལ་གྱི་གཉེན་སྒྲིག་བཅའ་ཁྲིམས་ཀྱི་དོན་ཚན་བརྒྱད་པ་དང་དོན་ཚན་བཅུ་བའི་ནང་གི་གཏན་ཁེལ་ལྟར་ན།གཉེན་སྒྲིག་བྱེད་པར་རེ་བ་བཏོན་པའི་ཕོ་མོ་ཕྱོགས་གཉིས་ཀ་ངེས་པར་དུ་རང་ཉིད་དངོས་སུ་ཐོ་འགོད་ལས་ཁུངས་སུ་སོང་ནས།གཉེན་སྒྲིག་འགྲོ་ལུགས་བསྒྲུབས་ཏེ་གཉེན་སྒྲིག་ཡི་གེ་བླངས་པ་ན་ད་གཟོད་ཁྱོ་ཤུག་གི་འབྲེལ་བ་དངོས་སུ་ཆགས་པ་ཡིན།ཁྲིམས་བཀོད་གཉེན་སྒྲིག་གི་ལོ་ཚོད་ལ་མ་སླེབས་པའི་གཉེན་སྒྲིག་དེ་དང་ཐོག་ནས་བཟུང་ཁྲིམས་འགལ་ཡིན་ལ།ཁྱོ་ཤུག་གི་ཁེ་དབང་དང་འོས་འགན་སོགས་ཅི་ཡང་མེད།ཆེས་མཐོ་མི་དམངས་ཁྲིམས་ཁང་གིཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་གཉེན་སྒྲིག་བཅའ་ཁྲིམསསྐོར་གྱི་གནད་དོན་འགྲེལ་བཤད་ཀྱི་དོན་ཚན་གཉིས་པའི་གཏན་ཁེལ་ལྟར་ན།ཁྱོད་ཀྱིས་ས་གནས་དེའི་མི་དམངས་ཁྲིམས་ཁང་ལ་ཁྱོད་གཉིས་ཀྱི་གཉེན་སྒྲིག་དེ་ནུས་མེད་ཡིན་པ་ཁྱབ་བསྒྲགས་བྱེད་པར་རེ་འདུན་ཞུས་ཆོག